# **DECIZIA ETAPEI DE ÎNCADRARE**

## Nr. xx din 15.04.2020

##

Ca urmare a solicitării de emitere a acordului de mediu adresate de **HARVIZ S.A.**, cu sediul în mun. Miercurea Ciuc, str. Salcâm, nr. 1, jud. Harghita, înregistrată la APM Harghita cu nr. 9431/21.10.2019, completată la nr. 11133/24.12.2019, nr. 579/23.01.2020 și la nr. 2697/24.03.2020 în baza:

* Legii nr. 292/2018 privind evaluarea impactului anumitor proiecte publice şi private asupra mediului
* Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

**Agenţia pentru Protecţia Mediului Harghita decide,** ca urmare a consultărilor desfăşurate în cadrul şedinţelor Comisiei de analiză tehnică din data de 27.02.2020 și din data de 15.04.2020, că **„Proiectul regional de dezvoltare a infrastructurii de apă și apă uzată din județul Harghita”** propus a fi amplasat în jud. Harghita, intravilanul și extravilanul municipiului Miercurea- Ciuc, municipiului Odorheiu-Secuiesc, orașul Vlăhița, comunele: Praid, Zetea, Dealu, Brădești, Satu Mare, Tușnad, Frumoasa, Leliceni, Mihăileni, Cozmeni, Racu, Ciucsângeorgiu, Tomești, Sânmartin, Mădăraș, Dănești, Sâncrăieni, Sândominic, Ciceu, Sânsimion, Sânmartin, Plăieșii de Jos, în domeniul public si privat. - **se supune evaluării impactului asupra mediului, se supune evaluării adecvate și nu se supune evaluării impactului asupra corpurilor de apă.**

**Justificarea prezentei decizii:**

 **I. Motivele pe baza cărora s-a stabilit efectuarea evaluării impactului asupra mediului sunt următoarele:**

 a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2, pct. 13 lit. a. - Orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului coroborat cu pct. 10 lit. b – proiecte de dezvoltare urbană, inclusiv construcția centrelor comerciale și a parcărilor auto publice și cu pct.11 lit.c.-staţii pentru epurarea apelor uzate, altele decât cele prevăzute în anexa nr. 1;

 b) Justificarea potrivit criteriilor prevăzute în anexa nr. 3;

 **1. Caracteristicile proiectului**

***a) dimensiunea și concepția întregului proiect:***

**Lucrări aferente SISTEMULUI DE ALIMENTARE CU APĂ POTABILĂ**

* Surse de captare noi;
* Înființări (STAP Zetea) și extinderi (STAP Praid) stații de tratare apă;
* Înființări (aducțiune Zetea – Odorheiu Secuiesc) și extinderi (aducțiunea Mihăileni – Dănești, aducțiuni Ciucul de Jos) rețele de aducțiune;
* Extinderi de rețele de distribuție apă potabilă;
* Reabilitări de rețele de distribuție apă potabilă;
* Înființări de gospodării de apă (rezervoare, stații de clorinare, stații de pompare);
* Înființări de stații de pompare apă potabilă (SPAP);
* Extindere gospodării de apă;

**Lucrări aferente SISTEMULUI DE CANALIZARE MENAJERĂ**

* Înființări de colectoare (colector Zetea – Odorheiu Secuiesc și Ciceu – Miercurea Ciuc);
* Înființări și extinderi de rețele de canalizare menajeră;
* Înființări și reabilitări stații de pompare ape uzate (SPAU).
* Reabilitare/extindere (SEAU Praid, Miercurea Ciuc, Odorheiu Secuiesc) și înființare (SEAU Cetățuia)

**Organizările de șantier** vor avea o suprafață de formă regulată, cu dimensiunile maxime ale laturilor de 44,00 m, respectiv 21,00 m.

Perimetrul incintei organizării de șantier va fi delimitat de un gard provizoriu .

Accesul atât a personalului cât și a vehicolelor în incinta organizării de șantier va fi asigurată de o poarta pietonală și de o poartă auto în două canale.

Incinta Organizării de șantier va cuprinde următoarele zone:

* Spațiu containere tip pentru birouri și utilități;
* Parcare autoturisme personal tehnic;
* Spațiu depozitare materiale;
* Spațiu tehnic, pază și materiale P.S.I.;
* Spațiu toalete ecologice;
* Spațiu amenajat pentru circulație;
* Spațiu amenajat pentru acces și parcare utilaje de construcții;
* Spațiu pentru spălare și igienizare utilaje.

La terminarea lucrărilor, terenul va fi readus la categoria de folosință inițială, prin executarea următoarelor lucrări:

* eliberarea terenului de toate categoriile de deșeuri rezultate și predarea acestora către operator specializat pentru a fi valorificate/eliminate;
* împrăștierea pe traseu a stratului de sol fertil;
* nivelarea terenului;
* însămânțare acolo unde este cazul;
* recepția lucrărilor de redare a terenului la categoria de folosință inițială.

***b) cumularea cu alte proiecte existente și /sau aprobate.***

Proiectul propus are scopul de a extinde și de a reabilita infrastructura existentă de alimentare cu apă și canalizare în județul Harghita.

-Proiectul propus intra în relație cu planurile de amenajare a teritoriului în localitățile unde se vor desfășura lucrări, va intra în relație cu planurile de management ale ariilor naturale protejate și cu planurile de urbanism.

-Pe teritoriul Mun. Odorheiul Secuiesc sunt în curs de desfășurare și implementare proiecte de dezvoltare de mare amploare asupra sistemului rutier.

#  - În Comuna Tușnad drumurile comunale sunt în curs de modernizare prin programul PNDL si AFIR

***c) utilizarea resurselor naturale, în special a solului, a terenurilor, a apei și a biodiversității****:*

* Resursa naturala exploatată va fi apă de suprafață captată în cantitate estimată 5.692.176 mc/an din:
* Lacul Frumoasa, pentru Sistemul de alimentare cu apa Ciuc, cu subsistemele: Sândominic-Mădăraș, Ciucul de Sus, Ciucul de Mijloc și Ciucul de Jos ;
* Lacul Zetea pentru Sistemul de alimentare cu apă Zetea – Odorheiu Secuiesc;
* Pârâul Vârghiș și Zmeuriș (captări existente) pentru Sistemul independent de alimentare cu apă Vlăhița;
* Pârâul Ivo pentru Sistemul independent de alimentare cu apă Izvoare;
* Râul Târnava Mică pentru Sistemul Independent de alimentare cu apă Praid
* Alte resurse naturale utilizate vor fi:
* Nisip – utilizat pentru pozarea conductelor de alimentare cu apă și canalizare – cantitate estimata 979,106.67 mc. Proveniență: achiziționare de la companiile de profil din zonă;
* Pământ rezultat din excavații și utilizat pentru umplerea săpăturilor.

***d) producţia de deşeuri:***

Deșeuri rezultate în perioada de execuție din dezafectarea unor lucrări existente

| **Nr. Crt.** | **Tip deșeu** | **Cod deșeu conf. HG 856/2002** | **Surse deșeuri** | **Cantitate aproximativa** |
| --- | --- | --- | --- | --- |
| **Alimentare cu apă** |
| 1 | Conducte și fitinguri cu diametrul cuprins intre 150 – 350 mm | 19 12 02 | Demontarea conductelor și fitingurilor uzate | 77.237 m |
| 2 | Conducte interne și fitinguri cu diametre cuprinse între 150 - 450 mm | 19 12 02 | Provenite de la demontarea acestora datorită uzurii | 30.949 buc |
| 3 | Conducte, controale si fitinguri cu diametrul conductei mai mic de 63 mm | 19 12 02 | Provenite de la înlocuirea acestora datorită uzurii | 6.000 buc |
| 4 | Asfalt de la desfacerea drumului rutier | 17 03 0217 03 01\* | Desfacerea drumului rutier pentru pozarea conductelor de distribuție și branșamente | 67.800 mp |
| 5 | Balast de la desfacerea drumului rutier | 17 05 08 | Desfacerea drumului rutier pentru pozarea conductelor de distribuție și branșamente | 55.648 mp |
| 6 | Beton  | 17 01 01 | Desfacerea lucrărilor existente |  |
| **Canalizare menajeră** |
| 7 | Asfalt de la desfacerea sistemului rutier  | 17 03 0217 03 01\* | Desfacerea drumului rutier pentru pozarea conductelor de canalizare | 14.700 mp |
| 8 | Beton  | 17 01 01 | Desfacerea drumului rutier și sistemului pietonal pentru pozarea conductelor de canalizare |  |
| 9 | Balast de la desfacerea sistemului rutier tip balast | 17 05 08 | Desfacerea drumului rutier pentru pozarea conductelor de canalizare | 2.632 mp |
| 10 | Asfalt de la desfacerea sistemului pietonal tip trotuar | 17 03 0217 03 01\* | Desfacerea sistemului pietonal pentru pozarea conductelor de canalizare și conducte racord | 450 mp |

Tipuri de deşeuri generate pe amplasament în faza de organizare de șantier, în timpul execuției lucrărilor

| **Sursele de deşeuri****(etapele proiectulu)** | **Cod deşeu conf. HG 856/2002** | **Tip deşeu generat** | **Mod de depozitare temporară** | **Modalităţile de gestionare** |
| --- | --- | --- | --- | --- |
| **Organizarea de şantier** | 17 09 04 | Deseuri de constructii provenite din organizarea de santier | Depozitare temporara in recipienti pe amplasamentul organizarii de şantier | Reutilizare la realizarea umpluturilor |
| 13 02 08\* | Uleiuri uzate provenite de la utilajele folosite | Depozitare temporara in recipienti etansi | Eliminare prin firma autorizata |
| 15 02 03 | Absorbanti, materiale filtrante, materiale de lustruire si imbracaminte de protectie, altele decat cele specificate la 15 02 02\* | Depozitare temporara in recipienti etansi | Eliminare prin firma autorizata |
| 15 02 02\* | Materiale absorbante cu continut de substante chimice periculoase(carpe, nisip, rumegus etc) | Depozitare temporara in recipienti etansi | Eliminare prin firma autorizata |
| 20 03 01 | Deseuri menajere generate de personalul implicat în construcție | Depozitare temporara in recipienti pe amplasamentul organizarii de şantier | Eliminare prin firma de salubritate |
| 15 01 01/15 01 02/15 01 03 | Deseuri de ambalaje provenite de la materiile prime nepericulose utilizate in realizarea si finisarea constructiilor | Depozitare temporara in recipienti pe amplasamentul organizarii de şantier | Valorificare prin operatori economici autorizati |
| **Etapa de realizare a investiţiei** | 15 01 10\* | Deseuri de ambalaje provenite de la materiile prime si materialele auxiliare utilizate la finisarea lucrarilor | Depozitare temporara in recipienti pe amplasamentul organizarii de şantier | Eliminare prin firma autorizata |
| 17 01 01 | Deşeuri de beton de la constructia clădirilor și fundațiilor | Depozitare temporara pe amplasamentul organizarii de şantier | Reutilizare la realizarea umpluturilor |
| 17 01 07 | Amestecuri de beton, caramizi, tigle si materiale ceramice, altele decat cele specificate la 17 01 06\* | Depozitare temporara pe amplasamentul organizarii de şantier | Reutilizare la realizarea umpluturilor |
| 17 02 03 | Deseuri din materiale plastice(resturi de teava PVC, etc.) | Depozitare temporara pe amplasamentul organizarii de şantier | Valorificare prin operatori economici autorizati |
| 17 02 01 | Deşeuri lemnoase(cofraje) | Depozitare temporara pe amplasamentul organizarii de şantier | Reutilizare ca şi combustibil pentru instalaţii de ardere pe lemn |
| 17 04 05 | Deşeuri metalice de la armaturi, alte construcţii | Depozitare temporara in recipienţi etanşi | Valorificare prin firme autorizate |
| 17 04 07 | Amestecuri metalice | Depozitare temporara in recipienţi etanşi sau pe platforma amenajata | Valorificare prin firme autorizate |
| 17 04 11 | Deşeuri de cabluri de la realizarea branşamentului reţelei electrice, realizarea sistemului de iluminat interior | Depozitare temporara in recipienţi etanşi | Valorificare prin firme autorizate |
| 17 05 04 | Pamant şi pietre din excavarea fundaţiilor | Depozitare temporara pe amplasamentul organizarii de şantier | Reutilizare la realizarea umpluturilor |
| 17 06 04/17 06 03\* | Deseuri de materiale izolante nepericuloase/periculoase hidroizolatie | Depozitare temporara pe amplasamentul organizarii de şantier | Eliminare prin firma autorizata |
| 20 03 01 | Deşeuri menajere | Colectare in pubele ecologice | Eliminare prin firma de salubritate |
| 13 01 13\* | Uleiuri hidraulice | Depozitare temporara in recipienti etansi | Eliminare prin firma autorizata |

Deșeurile rezultate în perioada de funcționare

| **Sursele de deșeuri** | **Cod deșeu conf. HG 856/2002** | **Denumire si tip deșeu generat****(periculos, nepericulos, inert)** | **Cantitate****Kg/h** | **Mod de depozitare temporara** | **Modalitățile propuse de gestionare a deșeurilor** |
| --- | --- | --- | --- | --- | --- |
| **Deseuri de productie statia de epurare**  |
| Statia de epurare | 19 09 02 | Namol rezultat in statia de epurare | Se vor cuantifica lunar | Depozitare pe platforma amenajata | Deshidratare, compostare si valorificare in culurile de salcie energetica |
| **Alte deseuri generate pe amplasament** |
| Incinte de lucru | 20 03 01 | Deseuri menajere | Se vor cuantifica lunar | Containere specializate | Eliminare prin operator autorizat |
| Laborator  | 15 01 0716 05 07\* | Deseuri de la reactivi subst. chimice:* sticle, flacoane
* deseuri netoxice
 | Se vor cuantifica lunar | Containere specializate, magazia de reactivi | Valorificate prin operator autorizat |
| Ateliere intretinere, auto | 16 06 05 | Baterii si acumulatori uzati | Se vor cuantifica anual | Amplasamente dedicate | Valorificare operatori specializati |
| Atelier auto | 16 01 03 | Anvelope scoase din uz | Se vor cuantifica anual | Amplasamente dedicate | Valorificare operatori specializati |
| Ateliere intretinere | 16 01 17 | Deseuri metalice | Se vor cuantifica anual | Boxe  | Valorificare operatori specializati |
| Incinte de lucru | 15 01 03 | Deseuri de lemn | Se vor cuantifica lunar | Platforme amenajate | Valorificare operatori specializati |
| Incinte de lucru | 15 01 10\* | Deseuri ambalaje diverse | Se vor cuantifica lunar | Containere pentru colectare selectiva | Valorificare operatori specializati |

***e) poluarea și alte efecte nocive***:

***1.emisii în aer***

*În faza de construire*

Impactul proiectului asupra aerului în perioada de executare a investiției, constă în generarea de poluanți atmosferici de către vehiculele rutiere, utilaje și manipularea materialelor însă acesta va fi cu caracter temporar și se vor lua măsuri pentru limitarea emisiilor.

 Poluarea specifică activității utilajelor se apreciază după consumul de carburanți (substanțe poluante NOx, CO, COVNMnm, particule materiale din arderea carburanților etc.), aria pe care se desfășoară aceste activități și tipul/categoria drumurilor pe rutele de transport stabilite.

*În timpul exploatării*

Impactul asupra calității aerului se manifestă pe de o parte legate de controlul mirosurilor și reducerea emisiilor de poluanți în cadrul stației de epurare și gospodăria nămolului, iar pe de altă parte, contribuția fără efecte cuantificabile și cu influența nesemnificativă asupra calității factorului de mediu „aer", reprezentată de sistemul de canalizare.

***2. emisii în apă:***

Sursele de poluare pe timpul execuției pot fi:

 - organizarea de santier- prin apele uzate menajere provenite de la grupurile sanitare, neepurate sau insuficient epurate.

 - lucrările desfășurate pe șantier și traficul utilajelor și mijloacelor de transport, care sunt generatoare de poluanți și pulberi care, prin intermediul ploilor, spală suprafața organizării de șantier, rezultând astfel ape pluviale poluate.

 - depozitarea pe termen lung a deșeurilor rezultate în perioada de execuție

 - depozitarea în condiții necorespunzătoare a combustibililor utilizați pentru funcționarea mașinilor și utilajelor utilizate în realizarea lucrărilor de construcție

 - întreținerea necorespunzătoare a utilajelor utilizate pentru realizarea lucrărilor propuse

 - stațiile de mentenanță a utilajelor și mijloacelor de transport pot genera uleiuri, combustibili și apă uzată de la spălarea mașinilor.

 - utilajele și mijloacele de transport ale șantierului datorită accidentelor prin deversarea de materiale, combustibili, uleiuri.

În timpul exploatării

Proiectul prevede realizarea a două tipuri principale de lucrări:

* lucrări liniare constând din conducte de transport fluide (apa potabilă și ape uzate menajere), pe traseul cărora sunt amplasate punctual lucrări specifice mici (stații de pompare, cămine);
* lucrări punctuale și anume lucrări de înființare/modificare/imbunătățire a stațiilor de epurare, lucrări de înființare de captări de ape.

În perioada funcționării și exploatării sistemelor de alimentare cu apă, canalizare și epurare controlul surselor de ape uzate va fi total.

 Din amplasament și de pe traseul conductelor de transport ape uzate menajere, nu vor fi descărcate direct, în corpuri de apă de suprafață sau subterane nici un tip de efluent – cu excepția apei pluviale drenate de pe suprafețele libere de teren (zonă verde neutilizată) la precipitații mari, de către rigolele perimetrale.

 Bazinele, tancurile și platformele de stocare a nămolurilor, vor fi construite etanș și vor fi prevăzute cu rigole de drenare și colectare a apelor poluate sau potențial impurificate din fiecare zonă sensibilă. Manevrarea nămolurilor se va efectua cu mijloace mecanice pe suprafețe betonate.

Sursele de poluanti pentru ape de suprafață sau freatice, sunt reprezentate de evacuările de apă uzată provenite de la gospodăriile populației și de la agenții economici care își desfășoară activitatea în localitățile din zona arondată, care ar urma să fie preluate de stațiile de epurare.

* Apele uzate de tip fecaloid menajer care vor fi colectate și care vor intra în fluxul de epurare în stațiile de epurare autorizate, vor corespunde limitelor impuse în HG 352/2005 care modifică și completează HG 188/2002 – NTPA 002 privind condițiile de descărcare a apelor uzate în rețelele de canalizare a localităților și direct în stațiile de epurare
* în cazul în care tehnologia este exploatată corespunzător, infrastructura de alimentare cu apă și canal nu va produce poluări care să afecteze factorii de mediu: sol, ape de suprafață sau subterane. S-a adoptat o schemă tehnologică modernă, iar deșeurile rezultate ca urmare a procesului tehnologic (nămol ) și apa de spălare de la filtre sunt recuperate, apa de spălare nemaifiind descărcată în emisar.
* Poluarea apelor subterane nu se poate produce decât în mod accidental, în condiţiile fisurării conductelor de canalizare.

***3.emisii în sol****:*

*-În faza de construire sursa de poluare a solului pot rezulta**din circulația utilajelor grele și a mijloacelor de transport, organizările de șantier, defecțiuni tehnice ale utilajelor, scurgeri de combustibil.*

Calitatea solului şi a subsolului nu va fi afectată semnificativ de lucrările de realizare a investiţiei.

*-în timpul exploatării :-* Sursele posibile de poluare a solului datorate funcţionării staţiei de epurare sunt emisiile de poluanți proveniți din procesul de tratare a apei uzate, care pot ajunge accidental la suprafața solului, în zona de evacuare a efluentului.

***4.zgomot****:-*

*În faza de construire -sursa principală de zgomot şi vibraţii este reprezentată de circulaţia mijloacelor de transport şi a utilajelor de construcţie.*

*În faza de exploatare-.* Sursele de zgomot în zona stației de epurare sunt cele specifice acestei activități prin funcționarea electropompelor și a turbosuflantelor.

Electropompele cu care sunt dotate stațiile de pompare a apei uzate fiind submersibile și montate în interiorul chesoanelor- nu vor produce zgomote sesizabile de receptori externi.

 Pompele pentru recircularea nămolului fiind de putere mică și montate în compartimente subterane ale bazinului de aerare, vor produce, de asemenea zgomote slab perceptibile în exterior.

 Nivelul zgomotului produs de turbosuflante la 1 m distanta de agregat va fi de 86 db(A). Pentru atenuarea zgomotului produs de turbosuflante acestea vor fi prevăzute cu carcase fonoabsorbante, nivelul zgomotului scăzând până la 68 db(A). Turbosuflantele fiind montate în clădire închisă, la 1 m în exteriorul acesteia, nivelul zgomotului nu va depăși 60 db(A). Aceste zgomote se produc pe toată durata de funcționare a stației de epurare.

***f) riscurile de accidente majore și/sau dezastre relevante pentru proiectul în cauză****,* ***inclusiv cele cauzate de schimbările climatice, conform cunoștințelor științifice:***.

Conform punctului de vedere nr. 2.450.336/20.01.2020 al Inspectoratului pentru Situaţii de Urgenţă „Oltul” al judeţului Harghita înregistrat la APM Harghita la nr.497/22.01.2020, este obligatorie obţinerea autorizaţiei de securitate la incendiu.

Prin natura proceselor tehnologice desfășurate în cadrul proiectului, pe amplasament se utilizează unele substanțe și preparate chimice, în cadrul anumitor fluxuri tehnologice: hipoclorit de sodiu, clor gazos, uleiuri hidraulice,uleiuri de motor, motorină,uleiuri lubrifianți, materiale dezinfectante, oxigen, acetilenă.

Depozitarea substanțelor și preparatelor chimice se face separat pe amplasamente în funcție de caracteristicile și utilizarea lor, după cum urmează:

* hipocloritul se depozitează în butoi de 60 de litri în containerul stațiilor de tratare apă;
* motorina se depozitează în container în imediata vecinătate a clădirii administrative din incinta tehnologică, într-o cuvă de retenție, sau în magazine în cazul în care nu se face alimentarea la stațiile de livrare carburanți;
* uleiurile minerale se depozitează în incinta stației de epurare, în atelierul de întreținere utilaje;
* substanțele și preparatele chimice utilizate pentru funcționarea stației de epurare ,se depozitează în containerul pentru aditivi chimici special amenajat, poziționat lângă stația de epurare, în ambalajele originale.
* materialele dezinfectante utilizate la igienizarea spațiilor se depozitează în magazia amenajată în stația de epurare.

 Depozitarea substanțelor și preparatelor chimice se va face conform cerințelor specificate în fișele tehnice de securitate.

 Transportul acestora se face fie de către furnizor(ca în cazul acidului sulfuric, cu returnarea recipientului), fie de către firme de transport autorizate pentru transportul substanțelor periculoase.

**Schimbarea climei va avea, de asemenea, efecte și asupra mediului social, precum și asupra aspectelor de mediu (aer, apa sol).R**educerile de precipitaţii poate afecta disponibilitatea și calitatea resurselor de apă de care depinde alimentarea cu apă potabilă a populației și industriei din aria de operare a S.C. HARVIZ S.A., în cadrul aglomerărilor propuse în proiect

***g) riscurile pentru sănătatea umană*** *(de exemplu, din cauza contaminării apei sau a poluării atmosferice): nu este cazul.*

1. **Amplasarea proiectului**
2. **utilizarea actuală și aprobată a terenului:** lucrările prevăzute prin proiect sunt propuse a se dezvolta într-un număr de 25 unități administrativ teritoriale din judetul Harghita, iar terenurile pe care se va amplasa proiectul aparțin domeniului public și privat în intravilanul și extravilanul UAT-urilor *conform Certificatului de urbanism* nr. 61 din 18.09.2019 eliberat de Consiliul Judetean Harghita

Folosința actuală: zona drumurilor naționale, județene, drumuri comunale, străzi, terenuri agricole, terenuri Natura 2000, terenuri silvice, zone monumente istorice și situri arheologice

Suprafața totală pentru care s-a solicitat Certificatul de Urbanism este de 1.564.599 mp.

**b) bogăția, disponibilitatea, calitatea și capacitatea de regenerare relative ale resurselor naturale** (inclusiv solul, terenurile, apa și biodiversitatea) din zonă și din subteranul acesteia: În urma lucrărilor de reabilitare a aducțiunilor din Sistemele de apa din județul Harghita pierderile reale de apă vor fi reduse. Ca urmare vor rezulta reduceri de prierderi de apă ce este necesar a fi tratată pentru a satisface cerințele din sistem*.*

Proiectul propus traversează și chiar intră în perimetrele de protecție hidrogeologică a apelor minerale din perimetrul Sâncrăieni, Dealul Cetății, Fișag, Chendereș, stația de epurare de la Cetățuia va fi construită în perimetrul hidrogeologic al apelor minerale, impactul asupra apelor minerale fiind necesar a se determina.

Captările noi din localitatea Praid, Izvoarele pot bloca libera mișcare a speciilor din pârâurile Băutor și Creanga Mare creând obstacole în conectivitatea longitudinală a pârâurilor, în cazul în care nu se vor realiza scări de pești, sau by-passuri adecvate proiectate pentru speciile de pești prezente -ocrotite prin lege.

Captarea de la Zetea poate crea fluctuații/oscilații ale nivelului râului Târnava Mare contribuind la dezechilibre în sistemele ecologice

**c) capacitatea de absorbţie a mediului natural**, acordându-se atenție specială următoarelor zone:

 i) zonele umede, zone riverane, guri ale râurilor: *nu este cazul.*

 ii) zonele costiere și mediul marin: *nu este cazul.*

 iii) zonele montane şi forestiere: *O parte a proiectului afectează fondul forestier. Impactul trebuie cuantificat*

 iv) rezervaţii şi parcuri naturale: *nu este cazul.*

 v) zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică:

Amplasamentul captarii Izvoare intra in aria protejata ROSCI0090 Harghita Madaras si ROSPA0034 Depresiunea si Muntii Ciucului pe la distanta de aproximativ 100 m.

Aductiunea Mihăileni-Dănești traverseaza aria protejata ROSCI0323 Muntii Ciucului pe o distanta de 3,600 m si ROSPA0034 Depresiunea si Muntii Ciucului pe o lungime de 5,320 m.

Rețeaua de apă din comuna Ciceu pe o portiune de 130 m intra in aria protejata ROSCI0323 Muntii Ciucului.

Rețeaua de apă Miercurea-Ciuc(extindere) pe o distanță de 500 m străbate situl ROSCI0323 Muntii Ciucului.

Rețeaua de apă (extindere) în cartierul Csiba este amplasata la limita sitului ROSPA0034 Depresiunea si Muntii Ciucului pe o lungime de aprox. 1,5 km, iar in interiorul sitului pe o lungime de 323 m.

Gospodăria de apă Ciba este amplasată în aria protejata ROSPA0034 Depresiunea si Muntii Ciucului.

Rețeaua de apă din cartierul Szecseny este amplasata la limita sitului ROSPA0034 Depresiunea si Muntii Ciucului pe o lungime de 2,8 km, iar pe o distanta de 750 m reteaua este propusă a se realiza în interiorul sitului ROSPA0034 Depresiunea si Muntii Ciucului.

GA Szecseny este amplasata in aria protejata ROSPA0034 Depresiunea si Muntii Ciucului.

Aductiunea Ciucul de Jos – ramura 1 – UAT Miercurea Ciuc – UAT Sancraieni traverseaza aria protejata ROSCI0323 Muntii Ciucului pe o lungime de 1,7 km

Tronsonul din conducta de aductiune GA Sancraieni – Santimbru este amplasata in interiorul siturilor ROSCI0007 Bazinul Ciucului de Jos si ROSPA0034 Depresiunea si Muntii Ciucului pe o distanta de aproximativ 2,044 km.

Tronsonul din conducta de aductiune Santimbru – Cetatuia, este amplasat in interiorul siturilor ROSCI0007 Bazinul Ciucului de Jos si ROSPA0034 Depresiunea si Muntii Ciucului pe o lungime de aproximativ 6,9 km.

Tronsonul din conducta de aductiune Cetatuia – Vrabia, este amplasata in interiorul sitului ROSPA0034 Depresiunea si Muntii Ciucului pe o lungime de aprox. 2,3 km.

Conducta de aductiune apă către GA Cetățuia este amplasata in arile protejate ROSCI0007 Bazinul Ciucului de Jos si ROSPA0034 Depresiunea si Muntii Ciucului pe o lungime de aprox. 300 m.

Pe o lungime de aproximativ 140 m reteaua de canalizareCiceu-extindere intra in aria protejata ROSCI0323 Muntii Ciucului.

Pe o lungime de aprox. 1 km colectorul Bârzava-Miercurea-Ciuc strabate aria protejata ROSCI0323 Muntii Ciucului

Reteaua de canalizare extindere în Miercurea-Ciuc intra in aria protejata ROSCI0323 Muntii Ciucului pe o lungime de aprox. 120 m, aceasta fiind amplasata in acostamentului strazii Leliceni.

Pe o portiune de aprox. 150 m conducta de refulare în Miercurea-Ciuc este propusa a fi amplasata in acostamentul DN13A care strabate situl ROSPA0034 Depresiunea si Muntii Ciucului.

Pe o lungime de aproximativ 900 m reteau de canalizare extindere în Jigodin Băi se execută în interiorul sitului ROSCI 0323 Munții Ciucului, conducta de refulare în Jigodin Băi este amplasat în interiorul sitului ROSCI 0323 Munții Ciucului

Pe o portiune de 330 m reteaua de canalizare în cartierul Csiba intra in situl ROSPA0034 Depresiune si Muntii Ciucului.

Pe o portiune de 665 m, conducta de canalizare în cartierul Szecseny intra in situl ROSPA0034 Depresiune si Muntii Ciucului.

Colectorul Ciucsângeorgiu-Cetățuia intra in situl ROSPA0034 Depresiunea si Muntii Ciucului pe o lungime de aprox. 4,4 km.

Statia de epurare de la Cetățuia este propusa a se amplasa la in interiorul sitului ROSPA0034 Depresiunea si Muntii Ciucului.

O parte a proiectului traversează zona de protecție hidrogeologică a apelor minerale Fișag, Sâncrăieni, Dealul Cetății, Chendereș.

 vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

 vii) zonele cu o densitate mare a populației: *municipiul Miercurea Ciuc și Odorheiu Secuiesc;*

 viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

 a) importanța și extinderea spațială a impactului (de exemplu, zona geografică și dimensiunea populației care poate fi afectată):

*- aria geografică:* jud.Harghita, intravilanul si extravilanul municipiului Miercurea- Ciuc, Odorheiu- Secuiesc, orașul Vlăhița, comunele: Praid, Zetea, Dealu, Brădești, Satu Mare, Tușnad, Frumoasa, Leliceni, Mihăileni, Cozmeni, Racu, Ciucsângeorgiu, Tomești, Sânmartin, Mădăraș, Dănești, Sâncrăieni, Sândominic, Ciceu, Sânsimion, Sânmartin, Plăieșii de Jos

*- numărul persoanelor afectate:* Prin realizarea proiectului nu vor fi persoane afectate negativ b) natura impactului: *Se va cuantifica după realizarea raportului la studiul de evaluarea a impactului asupra mediului*

 c) natura transfrontieră a impactului: *nu este cazul.*

 d) intensitatea și complexitatea impactului: *-*în perioada realizării proiectului*: vor rezulta deşeuri, care vor fi gestionate conform pct. 1.d.*

 e) probabilitatea impactului: *Se va determina după realizarea raportului la studiul de evaluarea a impactului asupra mediului*

 f) debutul, durata, frecvența și reversibilitatea preconizate ale impactului: *Necunoscut*

 g) cumularea impactului cu impactul altor proiecte existente și/sau aprobate: Cumularea acestui proiect cu modernizarea drumurilor existente.

 h) posibilitatea de reducere efectivă a impactului: *prin respectarea legislației în vigoare*

 **II. Motivele pe baza cărora s-a stabilit necesitatea efectuării evaluării adecvate sunt următoarele:**

Proiectul propus intră sub incidența art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare

Proiectul afectează următoarele arii naturale protejate de interes comunitar: situl de importanță comunitară ROSCI0007 Bazinul Ciucului de Jos, situl de importanță comunitară ROSCI0323 Munții Ciucului, aria de protecție specială avifaunistică ROSPA0034 Depresiunea și Munții Ciucului.

Proiectul va include acțiuni de construcție, funcționare și dezafectare care pot să ducă la modificări fizice în ariile naturale protejate din punct de vedere a topografiei, utilizării terenului, etc., deteriorare și/sau pierdere de habitate.

Proiectul poate afecta direct s-au indirect pe perioada de execuție și funcționare:

* deteriorare a unor habitate naturale de interes comunitar din cadrul ROSCI0007 Bazinul Ciucului de Jos și ROSCI0323 Munții Ciucului (în memoriul de prezentare nu au fost prezentate efectele proiectului asupra habitatelor ocrotite conform Planului de management aprobat MMAP nr. 1287/2015 pentru ROSCI0007 Bazinul Ciucului de Jos și pentru ROSCI0323 Munții Ciucului)
* zonele de hrănire, reproducere, cuibărire din ROSPA0034 Depresiunea și Munții Ciucului: în memoriul de prezentare nu au fost prezentate speciile ocrotite în vecinătatea amplasamentului și efectele proiectului asupra păsărilor ocrotite în cadrul ROSPA0034

Proiectul poate avea influență directă asupra ariilor naturale protejate, prin emisiile în aer, zgomot, vibrații produse de utilajele necesare executării lucrărilor și ocuparea temporară ale habitatelor și zonelor de hrănire, reproducere, cuibărire ale speciilor în timpul fazei de construcție, iar în faza de funcționare alte surse de disconfort legat mai ales de poluarea apei.

 **III. Motivele pe baza cărora s-a stabilit necesitatea neefectuării evaluării impactului asupra corpurilor de apă în conformitate cu decizia justificată** nr. 2940/18.2020 emisă de Administrația Națională „Apele Române”, conform căruia:

* Lucrările propuse prin proiect sunt, în principal, lucrări de extindere și reabilitare a conductelor de aducțiune, a rețelelor de distribuție și a gospodăriilor de apă, precum și lucrări de extindere și reabilitare a rețelelor de apă uzată
* În ceea ce privește cele trei surse noi de alimentare cu apă, debitele estimate a fi captate au un efect nesemnificativ asupra regimului hidrologic al corpurilor de apă: RORW4.1.96.7-B1A-PÂRÂUL BĂUTOR (IVO) și afluenții RORW4.1.96.52-B1-TÂRNAVA MICĂ, izvor-conf Sovata și afluenții RORW4.1.96-B3-TÂRNAVA MARE, ac. Zetea-conf. Brădești și DESAG;
* Referitor la extinderea, reabilitarea și modernizarea stațiilor de epurare și realizarea unei noi stații de epurare, se consideră că acestea vor conduce la protecția și îmbunătățirea stării corpurilor de apă de suprafață și subterană, fiind considerate măsuri de bază în atingerea obiectivelor de mediu în Planurile de Management actualizate ale Bazinelor Mureș și Olt, aprobat prin HG nr. 859/2016 pentru aprobarea Planului național de management actualizat aferent porțiunii din bazinul hidrografic internațional al fluviului Dunărea care este cuprinsă în teritoriul României.

**Referitor la continuarea procedurii de obținere a acordului de mediu vă comunicăm:**

În vederea parcurgerii etapei de definire a domeniului evaluării aveți obligația de a stabili echipa de experţi în conformitate cu prevederile art. 12 din Legea nr. 292/2018 privind evaluarea impactului anumitor proiecte publice și private asupra mediului şi să prezentați la APM Harghita:

**a)**propunerea privind aspectele relevante pentru protecţia mediului care trebuie dezvoltate în raportul privind impactul asupra mediului și studiul de evaluare adecvată, în funcţie de natura, dimensiunea şi localizarea proiectului;

**b)**dovada achitării tarifului aferent etapei de definire a domeniului evaluării în valoare de 1000 RON, prin virament în contul deschis la Trezoreria Miercurea Ciuc, Cont IBAN: RO59TREZ3515032XXX000281 al A.P.M. HARGHITA, CIF 4245755.

Titularul unui proiect are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu şi anterior emiterii aprobării de dezvoltare conform art. 34 alin. (1) din anexa 5 a Legii nr. 292/2018 privind evaluarea impactului anumitor proiecte publice şi private asupra mediului.

Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului, revine în întregime titularului proiectului;

 Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr.292/2018. privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018. privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

**DIRECTOR EXECUTIV,**

ing. Domokos László József

**ŞEF SERV. A.A.A., ŞEF SERV. C.F.M.,**

ing. Both Enikő ing. Szabó Szilárd

**Întocmit Întocmit**

Ing. ABOS Judit geogr. MIHÁLY István